રાજકોટના એક ગૌરક્ષકોએ આત્મવિલોપન જેવું દુ:ખદ પગલું ભર્યું તે ગુજરાત સરકારની ગૌવંશ હત્યા વિરોધી કામગીરીની નિષ્ફળતાની ચાડી ખાય છે. જો સરકારે ગૌવંશ હત્યા વિરોધી કાયદાનો સામાન્ય અમલ કરાવવાનો પ્રયત્ન કર્યો હતો તો આવા પગલા ગૌભક્તોએ ઉઠાવવાની જરૂર ન પડત. ગુજરાતમાં ગૌ હત્યા વિરોધી કાયદો તદ્દન પાંગળો પુરવાર થયો છે. અને સરકારી તંત્ર દ્વારા તેના અમલીકરણમાં ઉદાસીનતા દાખવી ગૌહત્યારાઓને મોકલું મેદાન ગુજરાતમાં આપવામાં આવેલ છે.